b"\n_START_ARTICLE_\nPla\xc3\xa7a d'Alfons el Magn\xc3\xa0nim\n_START_SECTION_\nHist\xc3\xb2ria\n_START_PARAGRAPH_\nEl jard\xc3\xad del Parterre fou constru\xc3\xaft pel 1850 sobre uns solars de l'antiga Pla\xc3\xa7a de la Duana, lloc considerat per Mart\xc3\xadnez Aloy com el m\xc3\xa9s baix de la ciutat. Per aquella \xc3\xa8poca es plantaren 47 magn\xc3\xb2lies i 2 arauc\xc3\xa0ries, arbres procedents del jard\xc3\xad del Palau Arquebisbal de Val\xc3\xa8ncia. No ser\xc3\xada fins a la col\xc2\xb7locaci\xc3\xb3 de l'Est\xc3\xa0tua aq\xc3\xbcestre del Rei Jaume el Conqueridos al bell mig a la pla\xc3\xa7a quan qued\xc3\xa0 definida l'organitzaci\xc3\xb3 d'aquesta, el 1891._NEWLINE_Antigament comptava amb quatre estanys circulars, un a cada extrem del jard\xc3\xad, dels quals sols se n'ha conservat un, el de la part septentrional i \xc3\xa9s el dedicat al d\xc3\xa9u rom\xc3\xa0 Nept\xc3\xba, que hi figura esculpit per Ponsonelli. La gran riuada de 1957 dany\xc3\xa0 el jard\xc3\xad destruint les tres fonts i estanys, aix\xc3\xad com gran part de les esp\xc3\xa8cies bot\xc3\xa0niques del jard\xc3\xad. D'entre els arbres que sobrevisqueren a la riuada destaca un gegantesc ficus._NEWLINE_El 1901 es construeix un banc corregut de pedra amb respatler de forja de ferro que rodeja el jard\xc3\xad.\n_START_SECTION_\nForma\n_START_PARAGRAPH_\nCom a element destacable es troba en bell mig de la pla\xc3\xa7a una est\xc3\xa0tua de Jaume el Conqueridor, esculpida per Agapit Vallmitjana. Envoltada pels tres costats per vies d'autom\xc3\xb2bil i al quart per un passeig semitransitable, la pla\xc3\xa7a forma una illeta enmig que se situa a un lleu desnivell i per accedir-hi, cal baixar uns esgraons. \xc3\x89s vallada i el terra \xc3\xa9s coberta d'arena, amb quatre zones petites ajardinades. Al punt septentrional, hi ha una benzinera i un estanc adossats i uns arbres entremig.\n_START_SECTION_\nEdificis de la pla\xc3\xa7a\n_START_PARAGRAPH_\nEntre els edificis que sobremiren la pla\xc3\xa7a, hi ha un dels tres Corte Ingl\xc3\xa9s de la ciutat, l'oficina d'informaci\xc3\xb3 tur\xc3\xadstica auton\xc3\xb2mica, i el Palau de Just\xc3\xadcia. Situada a poca dist\xc3\xa0ncia hi ha la seu de la Universitat de Val\xc3\xa8ncia a Ciutat Vella.\n_START_SECTION_\nPaper festiu\n_START_PARAGRAPH_\n\xc3\x89s el punt final tradicional de la process\xc3\xb3 c\xc3\xadvica que porta la Senyera des de l'Ajuntament el Nou d'Octubre."